open-index/open-wikipedia-markdown huggingface dataset:
நாகாலாந்தின் இனப்போராட்டம்

**[[நாகாலாந்து|நாகாலாந்தின்]] இனப் போராட்டம்**, 1993ஆம் ஆண்டு முதல் இந்தியாவின் வடகிழக்கில் குக்கி இனத்தினருக்கும் நாகர் இனத்தினருக்கும் இடையே இருந்துவரும் ஓர் போராட்டமாகும்.முதலில் மணிப்பூரின் உக்ருல் மாவட்டதில் **தங்குல்** இனத்தவர்கள் தங்கள் பகுதியிலிருந்து குக்கி இனத்தவரை வெளியேற்ற இப்போராட்டம் துவங்கியது. இப்போதைய நிலையில் பல புரட்சிக்குழாம்கள் போராடி வருகின்றன. *நாகாலாந்து தேசிய சோசலிச மன்றம் (ஐசக்-முய்வா)* குழுவினர்  மாவோவின் கொள்கைகளைப் பின்பற்றும் கிறித்துவ மாநிலம் கோரியும் *நாகாலாந்து  தேசிய சோசலிச மன்றம் (காப்லாங்)* குழுவினர்  சுதந்திர "பெரும் நாகாலாந்து" கோரியும் போராடிவருகின்றன.

1950களில் ஏற்பட்ட வன்முறை படிப்படியாகக் குறைந்து 1980களில் முற்றிலும் கட்டுப்பாட்டில் இருந்தது. 1993ஆம் ஆண்டு நாகர்களுக்கும் குக்கிகளுக்கும் வன்முறை வெடித்தது.

## நாகாலாந்து புரட்சியாளர்கள்

நாகாலாந்தில் இயங்கும் பல்வேறு புரட்சி இயக்கங்கள்:

# **நாகா தேசிய மன்றம்** - 1940கள் மற்றும் 1950களில் செயல்பட்ட அரசியல் இயக்கம் அங்காமி சாப்பு ஃபிசோ தலைமையில் பிரிவினை இயக்கமாக மாறியது. 
# **'நாகாலாந்து தேசிய சோசலிச மன்றம் (ஐசக் முய்வா)**': சனவரி 31, 1980 அன்று ஐசக் சிஷி சுவு,துய்ங்கலெங் முய்வா மற்றும் எசு.எசு.காப்லாங் ஆகியோரால் நிறவப்பட்டது. இவர்களது நோக்கு "பெரும் நாகாலாந்து" ('நாகாலிம்' அல்லது நாகாலாந்து மக்கள் குடியாட்சி) ஏற்படுத்துவதும் மாசே துங் கோட்பாடுகளைப் பின்பற்றுவதுமாகும்.  
# **''நாகாலாந்து தேசிய சோசலிச மன்றம்  (காப்லாங்)**' : நாகர் இனத்தவர்களிடையே உருவான வேற்றுமையால் ஏப்ரல் 30, 1988 அன்று உருவானது.  இவர்களது நோக்கம் இந்திய ஆட்சிப்பகுதியில் உள்ள நாகர்கள் வாழுமிடங்களையும் அடுத்துள்ள மியான்மரில் உள்ள நாகர்கள் வாழுமிடங்களையும் உள்ளடக்கிய "பெரும் நாகாலாந்து" அமைப்பதாகும். 
# **நாகா தேசிய மன்றம் (அடினோ)** – NNC (Adino): மிகப் பழமையான நாகா அரசியலமைப்பு, தற்போது புரட்சியாளர் ஃபிசோவின் மகள் தலைமையில் போராடி வருகிறது.
# **நாகா கூட்டமைப்பு அரசு**:  1970களில் இயங்கிய பிரிவினை இயக்கம். இதன் தலைவர் சிறைபட்டு தலைமையகம் அழிக்கப்பட்டபின்னர் இவ்வியக்கம் வலிமையிழந்துள்ளது.
# **நாகா கூட்டமைப்புப் படை**:சீனாவில் பயிற்றிவிக்கப்பட்ட பல உறுப்பினர்களைக் கொண்ட பிரிவினை இயக்கம். 1970களில் தீவிரமாக இயங்கியது.

## மேற்கோள்கள்


## வெளி இணைப்புகள்
*  Baptist Agenda for Peace in Nagalim, India 
* A remote land of jungle, Jesus - and religious  war, Daily Herald,  May  5, 2003
* Peace talks an insult to Nagas, The Week, Feb 9, 2003.
*  Religious Fervor May Dominate Emerging  Indian State of Nagalim ,  The Washington Diplomat, Oct, 2003
*06.
* [  http://www.christianitytoday.com/ct/2006/002/38.51.html  The most Baptist state in the world—Nagaland—is  vying to become a powerhouse for cross-cultural missions&#93; Christianity  Today, February 20.christiantoday.com/news/nat_422.htm We want penetrate  China, Cambodia, Burma, Vietnam and Laos and Nepal with the Gospel, Christian Today (India), Aug 29,  2003.
*   Nagas want solution, not election  Baptist Peace Fellowship of North  America
*   Church Backs Terrorism in the North-East 
*   Role of the Church – Charity or...?  Vanvasi Kalyan Parishad
*http://www.onwar.com/aced/data/november/nagaland1954.htm 

பகுப்பு:நாகாலாந்தில் அரசியல்
பகுப்பு:நாகாலாந்து வரலாறு
மாம்பலம்

**மாம்பலம்** ("Mambalam") இந்தியாவின் சென்னை நகரின் மையப்பகுதியில் அமைந்துள்ள ஒரு நகர்ப்பகுதி ஆகும்.

சென்னையின் பழமை வாய்ந்த பிராமணக் குடியிருப்புப் பகுதிகள் இங்கு உள்ளன. தி.நகர், நந்தனம், சைதாப்பேட்டை, கோடம்பாக்கம் போன்றவை மாம்பலத்தை சுற்றி உள்ளன. மாம்பலத்தில் இரங்கநாதன் தெரு, ஆர்யகௌடா சாலை, துரைசாமி சுரங்கபாதை, தம்பையா சாலை, தபால் குடியிருப்பு, பிருந்தாவன் வீதி, முதலியன முக்கிய வழித்தடங்கள். கர்நாடக இசை, ஆன்மிகம், நாடகம், புதினம் போன்றவை சென்னையில் தழைத்தோங்கியதற்கு மாம்பலத்தின் பங்கும் இன்றியமையாதது.

## பெயர்க்காரணம்
வில்வ மரங்கள் (*Aegle mermelos*) நிறைந்த பகுதியாதலால் மாவில்வம்=மாவிலம்=மாம்பலம் எனப் பெயர் பெற்றது.

"மயிலை மேல் அம்பலம்" (மயிலையின் மேற்குப் பகுதியில் அமைந்துள்ளதால்), மேல் அம்பலம் பிந்நாளில் "மேற்கு மாம்பலம்" என மருவியதாகவும் நம்பப்படுகிறது.

## வரலாறு
சென்னை மாநகரத்துடன் இணைப்பதற்கு முன்பு, மாம்பலம் பகுதி செங்கல்பட்டு மாவட்டம் சைதை (சைதாபேட்டை) வட்டத்தில் ஒரு கிராமமாக விளங்கியது. நகரமயமாக்கல் மூலம் மாம்பலம் பகுதிகள் சீர்படுத்தப்பெற்றன. 1911ல் கட்டப்பட்ட மாம்பலம் தொடருந்து நிலையம்  முக்கியப் பங்கு வகிக்கிறது. இது சென்னை கடற்கரை  - செங்கல்பட்டு மின்சார தொடருந்தின் முக்கிய வழித்தடமாகும்.

## கோயில்கள்
இங்குள்ள காசி விஸ்வநாத சுவாமி , மற்றும் கோதண்டராம சுவாமி முதலியன முக்கிய சைவ, வைணவத் திருத்தலங்களாகும்.

## அயோத்தியா மண்டபம்

1954-ஆம் ஆண்டில் துவக்கப்பட்ட **சிறீ ராம் சமாஜம்** மூலம் சைவ, வைணவ ஆன்மிக வழிபாட்டிடமாக விளங்குகிறது. இங்கு இராம நவமி வெகு சிறப்பாகக் கொண்டாடப்படுகிறது.

## ஆர்யகௌடா சாலை
ராவ் பகதூர் ஹச். பி. ஆர்ய கௌடரின் நினைவாக இச்சாலை ஆர்ய கௌடா சாலையென வழங்கப்பெறுகிறது. சென்னையின் ரயில் நிலைய சேவைக்கு இவர் ஆற்றிய அருந்தொண்டினால் இப்பெயரிடப்பட்டது.

## இங்கு வாழ்ந்த முக்கிய பிரமுகர்கள்
* விக்கிரமன் - 50 வருட பாரம்பரிய அமுதசுரபி இதழின் பதிப்பாசிரியர்,
* கோமல் சுவாமிநாதன் - தமிழ் எழுத்தாளர், திரைப்பட இயக்குநர் மற்றும் இதழாளர்,
* லா. ச. ராமாமிர்தம் - எழுத்தாளர்,
* நாகேஷ் - திரைப்பட நடிகர்,
* ராதா & திருமதி. ஜெயலட்சுமி - திரை, கர்நாடக இசைப் பாடகிகள்

## இவற்றையும் காண்க
* மாம்பலம் வட்டம்

## மேற்கோள்கள்

## அமைவிடம்

பகுப்பு:சென்னை
பகுப்பு:சென்னை சுற்றுப் பகுதிகள்
திருச்சம்பரம் கோவில்

**திருச்சம்பரம் கோவில்** தென் இந்தியாவின், கேரளாவில் உள்ள கண்ணூர் மாவட்டத்தில் இருந்து சுமார் 20 கிலோ மீட்டர் தொலைவில் உள்ளது. அது வணிக ரீதியில் நறுமணப் பண்டங்களுக்குப் பெயர் போன தளிப்பரம்பா நகரத்திற்கு அருகாமையில் அமைந்துள்ளது. இந்தக் கோவிலின் பெயரானது, திரு சம்பரம் அல்லது புனித சம்பரம் என்று அறியப்பட்ட மகரிஷி சம்பரம் என்பவர் நினைவில் அமைந்ததாகும்.

## ஆலய சிறப்பு
இந்தக் கோவிலில் அமர்ந்து அருள் பாலிப்பவர் இறைவன் கிருஷ்ணராகும். இந்தக் கோவிலின் கர்பக்கிரகம் மற்றும் இதர சுவர்களில் காணப்படும் சிற்பங்கள் சிற்பக்கலைக்கு ஒரு பெரிய எடுத்துக் காட்டாகும். தென் இந்தியாவில் அமைந்திருக்கும் இந்தக் கோவிலின் சுவர்களில் காணப்படும் வண்ண வண்ண ஓவியங்களின் அழகையும் மெருகையும் சொல்வதற்கு ஈடாகாது. திருச்சம்பரம் கோவிலில் மூன்று குளங்கள் காணப்படுகின்றன. மேலும் துர்க்கை அம்மனை வழிபடும் சந்நிதியில் நாலு பக்கமும் நீரால் சூழ்ந்துள்ளது ஒரு அற்புதக் காட்சியாகும்.

## திருவிழா
ஆண்டுதோறும் நடைபெறும் கோவில் திருவிழா (உற்சவம்) மிகவும் அழகான நிகழ்ச்சியாகும். இந்த விழா பதினைந்து நாட்கள் நீண்டதாகும், மலையாள வழக்கப்படி கும்ப மாதம் 22 முதல் மலையாள நாட்காட்டிக் குறிப்பின் படி (பொதுவாக மார்ச் 6) இந்த உற்சவம் கொடியேற்றம் (கோவில் கொடியை பறக்க விடுவது) நிகழ்ச்சியுடன் துவங்குகிறது, மேலும் மீனம் மாதம் 6 அன்று முடிவுக்கு வருகிறது (பொதுவாக மார்ச் 20) மேலும் கூடிப்பிரியல் நிகழ்ச்சியுடன் முடிவடைகிறது (உற்சவம் முடிவு பெறுதல்). இதற்கு இடையிலான, 11 நாட்களுக்கு, திடம்பு நிறுத்தம் (கிருஷ்ணர் மற்றும் பாலராமரின் பக்தர்களுடன் கூடிய ஆட்டம் பாட்டம்) என்ற நடன நிகழ்ச்சி பூகொத் நடையில் நடைபெறும் ( திருச்சம்பரம் கோவிலில் இருந்து 1 கிலோ மீட்டர் தொலைவில்).

பகுப்பு:கண்ணூர் மாவட்டத்திலுள்ள கிருஷ்ணர் கோயில்கள்
சேப்பாக்கம்

**சேப்பாக்கம்** (ஆங்கிலம்: *Chepauk*), இந்தியாவின், தமிழ்நாட்டின், சென்னையின் புறநகர்ப் பகுதிகளுள் ஒன்றாகும். இது வங்காள விரிகுடா கடலை ஒட்டி அமைந்துள்ளது. சேப்பாக்கம் என்ற பெயர் எம். ஏ. சிதம்பரம் சர்வதேச துடுப்பாட்ட அரங்கத்தை குறிக்க பிரபலமாக பயன்படுத்தப்படுகிறது, இது சேப்பாக்கம் அரங்கம் என்றும் அழைக்கப்படுகிறது. இந்த துடுப்பாட்ட அரங்கத்தில், உள்நாட்டு மற்றும் சர்வதேச போட்டிகள் நடத்தப்படுகிறது. இங்குள்ள கலச மஹால், இந்தோ சரசனிக் பாணியில் கட்டப்பட்ட ஒரு பழமையான அரண்மனையாகும்.

"சேப்பாக்" என்ற பெயர் "ஆறு தோட்டங்கள்" என்று பொருள்படும், "சே பாக்" என்ற உருது வார்த்தையிலிருந்து பெறப்பட்டிருக்கலாம் என்று நம்பப்படுகிறது. சேப்பாக்கத்தின் அஞ்சல் குறியீட்டு எண் *600005* ஆகும். சேப்பாக்கத்தின் முக்கிய சாலைகள் பெல்ஸ் சாலை, வாலாஜா சாலை மற்றும் அருகிலுள்ள திருவல்லிக்கேணியில், அண்ணா சாலை செல்கிறது.

## அமைவிடம்
சென்னை மத்திய தொடருந்து நிலையத்திலிருந்து 3 கிலோமீட்டர் தொலைவிலும், சென்னை எழும்பூர் தொடருந்து நிலையத்திலிருந்து 3 கிலோமீட்டர் தொலைவிலும், சென்னை பன்னாட்டு விமான நிலையத்திலிருந்து 17 கிலோமீட்டர் தொலைவிலும், சென்னை கோயம்பேடு பேருந்து நிலையத்திலிருந்து 11 கிலோமீட்டர் தொலைவிலும், சேப்பாக்கம் அமைந்துள்ளது.

## முக்கிய இடங்கள்
சேப்பாக்கத்தில் உள்ள முக்கிய இடங்கள் கீழே கொடுக்கப்பட்டுள்ளது:

* சென்னைப் பல்கலைக்கழகம் 
* எழிலகம் கட்டிடம்
* சேப்பாக்கம் துடுப்பாட்ட அரங்கம்
* மெரினா கடற்கரை
* அண்ணா சதுக்கம்
* எம். ஜி. ஆர் நினைவிடம்
* ஜெயலலிதா நினைவிடம்
* கலைவாணர் அரங்கம்

## போக்குவரத்து
சென்னையில் உள்ள பறக்கும் தொடருந்து நிலையங்களில், சேப்பாக்கம் தொடருந்து நிலையமும் ஒன்றாகும்.

**சேப்பாக்கம் வழியாக செல்லும் [[மாநகரப் போக்குவரத்துக் கழகம்|மாநகரப் பேருந்துகள்]]:**

* பெல்ஸ் சாலை, துடுப்பாட்ட அரங்கம் மற்றும் வாலாஜா சாலை வழியாக: 22A, 6A, 22, 27B, 127B, 27L, 27H, 40, 40A, M28
* வாலாஜா சாலை மற்றும் அண்ணா சதுக்கம்: 11H
* கடற்கரை சாலை (சேப்பாக்கம் மற்றும் அண்ணா சதுக்கம்): 13 series, 45B,45E, PP19, PP21, 21G, G21, H51, PP51, 21H, H21, 6D, 6E, 12G, 25G, 21K, M21K, 21L முதலியன.

## அரசியல்
இது சேப்பாக்கம்-திருவல்லிக்கேணி சட்டமன்றத் தொகுதிக்கும், மத்திய சென்னை மக்களவைத் தொகுதிக்கும் உட்பட்டது.

## படங்கள்

File:Senate Hall, Chepauk.jpg|சென்னைப் பல்கலைக்கழகத்தின் செனட் கட்டிடம்
File:M. A. Chidambaram Stadium Challenger Trophy 2006.jpg|சேப்பாக்கம் துடுப்பாட்ட அரங்கம்
File:Anna Memorial Arch.jpg|அண்ணா சதுக்கம்
File:MGR Memorial 9 December 2007.jpg|எம். ஜி. ஆர் நினைவிடம்



## மேற்கோள்கள்

﻿

பகுப்பு:சென்னை சுற்றுப் பகுதிகள்
பகுப்பு:சென்னை மாவட்டத்திலுள்ள ஊர்களும் நகரங்களும்
வெட்டுக்கிளி

**வெட்டுக்கிளி** கணுக்காலி தொகுதியைச் சேர்ந்த ஒரு பூச்சியினம் ஆகும். வெட்டுக்கிளிகள் வெளித் தோற்றத்தில் தத்துக்கிளிகள் போலிருக்கும். இதனை தத்துக்கிளிகளிலிருந்து வேறுபிரிப்பதற்காக இது குறுமுனை வெட்டுக்கிளி எனப்படும். வெட்டிக்கிளிகள் பல்வேறு நிறங்களில் உள்ளன. வேளாண்மை செய்யப்படும் பயிர்ச் செடிகளுக்குக் சேதம் விளைவிப்பதால் இது உழவர்களின் எதிரி என்று அறியப்படுகிறது.

## உடலமைப்பு
thumb|left|வெட்டுக்கிளியின் உடலமைப்பு
வெட்டுக்கிளிக்குக் கணுக்களாகப் பிரிவுபட்ட மூன்று இணைக் கால்கள் இருக்கின்றன. இவற்றில் பின் இணைக் கால்கள் பிற கால்களை விட நன்கு வளர்ச்சியுடையதாக இருக்கின்றன. இந்தக் கால்கள் நீண்ட, வலிய கால்கள். இவற்றின் உதவியுடன் தரையிலிருந்து எம்பிக் குதித்து நெடுந்தூரம் தாவிக் குதிக்கிறது. வெட்டுக்கிளியின் குறுகிய, விறைப்பான சிறகு மூடிகளுக்குள் விசிறி வடிவாக மடிக்கப்பட்ட அகன்ற சிறகுகள் இருக்கின்றன. முதிர்ச்சியடைந்த பூச்சிகள் நன்றாகப் பறக்கின்றன.

## உணவாக
உலகின் சில நாடுகளில் வெட்டுக்கிளிகள் புரதச்சத்து நிறைந்திருப்பதால் உணவாக உட்கொள்ளப்படுகின்றன. எடுத்துக்காட்டாக மெக்சிகோவில் இவை உண்ணப்படுகின்றன.

## இந்தியாவில் பாலைவன வெட்டுக்கிளிகளின் படையெடுப்பு, ஆண்டு மே 2020

27 ஆண்டுகளுக்குப் பின்னர், 2019-இல் ஆப்பிரிக்காவிலிருந்து புறப்பட்ட பாலைவன வெட்டுக்கிளிகள் ஈரான், இந்தியாவுக்குள் வந்த திரளானது ஈரான் மற்றும் பாகிஸ்தானில் இருந்து வந்தது. குசராத்து மற்றும் இராஜஸ்தானில் இவற்றின் பரவல் கடந்த ஆண்டின் பிற்பகுதியில் தொடங்கியது. திசம்பர் மாதத்தில் குசராத்தில் 17,000 எக்டேர் பரப்பளவில் இருந்த, பெரும்பாலும் சீரகப் பயிர்கள் சேதம் அடைந்தன. மேற்கு இராஜஸ்தானின் பகுதிகளில் குறைந்தது 3,50,000 எக்டேர் பரப்பளவில் இருந்த பயிர்கள் இவற்றால் அழிக்கப்பட்டன. மே மாதத்தில் இராஜஸ்தான் மற்றும் மத்திய பிரதேசம் ஆகிய மாநிலங்கள் வெட்டுக்கிளி திரள்களால் மோசமாக பாதிப்படைந்தன. இத்திரள்கள் ஒரு கிலோ மீட்டர் அகலம் உடையதாக இருந்தன. இது கடந்த 27 ஆண்டுகளில் நடந்த வெட்டுக்கிளித் தாக்குதல்களில் மிக மோசமானதாகும்.

## மேற்கோள்கள்

## வெளி இணைப்புகள்
*  Swarm Of Locusts DEVOUR Everything In Their Path | BBC Earth - காணொலி

பகுப்பு:கணுக்காலிகள்
பகுப்பு:பூச்சிகள்
குர்துபா கலீபகம்

**குர்துபா உமய்யா கலீபகம்** (Caliphate of Córdoba, அரபு:خلافة قرطبة Khilāfat Qurṭuba), இரண்டாவது இசுலாமிய கலீபகமான உமய்யா கலீபகத்தின் தொடர்ச்சி ஆகும். உமய்யா கலீபகத்தின் கடைசி கலீபாவான இரண்டாம் மர்வான், அப்பாசியர்களால் கொலை செய்யப்பட்டதை தொடர்ந்து உமய்யாக்களின் ஆட்சி முடிவுக்கு வந்தது. இதில் இருந்து தப்பித்து வந்த உமய்யா இளவரசரான முதலாம் அப்துல் ரகுமான் என்பவரால் ஐபீரிய மூவலந்தீவு (அல்-அந்தலுசு) பகுதியில் நிருவப்பட்டதே குர்துபா உமய்யா அமீரகம் ஆகும். இசுலாமிய கலீபா பதவியை அப்பாசியர்கள் கைப்பற்றிக் கொண்டதை அடுத்து, இவர்கள் குர்துபா அமீர்கள் என்று அழைக்கப்பட்டனர். இருப்பினும் இவர்களின் வழிவந்த எட்டாவது அமீரான மூன்றாம் அப்துல் ரகுமான் தன்னைத் தானே கலீபாவாக அறிவித்துக்கொண்டார். எனவே இவரின் பிறகான ஆட்சி குர்துபா உமய்யா கலீபகம் என்று அழைக்கப்பட்டது. கிபி 756 முதல் மூன்று நூற்றாண்டுகள் வரை ஐபீரிய பகுதியை ஆட்சி செய்து வந்த இந்த பேரரசு கிபி 1031ல் ஏற்பட்ட உள்நாட்டு குழப்பங்களை அடுத்து முடிவுக்கு வந்தது.

குர்துபா உமய்யா கலீபகம் வனிகம் மற்றும் கலாச்சாரத்தில் மிக உயர்ந்த இடத்தில் இருந்தது. மேற்குலகிற்கு ஏற்றுமதி செய்யப்பட்ட இசுலாமியப் பண்பாட்டின் நுழைவாயிலாக விளங்கிய குர்துபா உமய்யா கலீபகம், கட்டிடக்கலையிலும் சிறந்து விளங்கியது. குர்துபா பெரிய பள்ளிவாசல் இதன் கட்டிடக்கலைக்கு ஒரு உதாரனம் ஆகும்.

## மேற்கோள்கள்

பகுப்பு:இசுலாமிய கலீபகங்கள்
பகுப்பு:இசுலாமிய வரலாறு
பகுப்பு:இசுலாமியப் பேரரசுகள்
மன அழுத்தம்

**மன அழுத்தம்** (Stress) என்பது மனிதன் அல்லது விலங்கு உயிரினத்தில் உண்மையாகவோ அல்லது கற்பனையாகவோ, உடல் ரீதியாக அல்லது மன ரீதியாக ஏற்படும் தாக்கங்களுக்கு சரியான முறையில் எதிர்ச் செயலை செய்ய முடியாத நிலை தோன்றுவதன் தொடர்விளைவு அல்லது பின்விளைவாகும். இந்த மன அழுத்தம் என்ற பதம் உயிரியல் மற்றும் உளவியல் அடிப்படையில் முதலில் 1930 ஆம் ஆண்டில் பயன்படுத்தப்பட்டது. இருப்பினும் அண்மைக் காலங்களில் இதுபற்றி மிக அதிகமாகப் பேசப்பட்டு வருகிறது.

மன அழுத்தத்தின் அறிகுறிகள் உடல், மன, பழக்கவழக்கம் தொடர்பில் மாற்றங்களை ஏற்படுத்தும். மன அழுத்தத்தின் பொதுவான அறிகுறிகளாக எச்சரிக்கை உணர்வு, அதிகரிக்கும் அதிரினலின் சுரப்பு, அதிகரிக்கும் சோர்வு, எளிதில் எரிச்சலடைதல் அல்லது கோபமடைதல், தசைகளில் ஏற்படும் இறுக்கம், எதிலும் கவனம் செலுத்த முடியாத நிலைமை போன்றவற்றுடன், அதிகரிக்கும் இதயத் துடிப்பு, தலைவலி போன்ற சில உடலியங்கியல் பிரச்சனைகளும் காணப்படும்.

## சொல்லியல் ஆரம்பம்
Hans Selye என்ற உட்சுரப்பியியலாளரால் முதன் முதலில் உயிரியலில் இந்த மன அழுத்தம் என்ற பதம் பயன்படுத்தப்பட்டது. பின்னர் எந்தவொரு தாக்கத்திற்கும் தவறான ஓர் உடற்றொழிலியல் எதிர் விளைவு கொடுக்கப்படும் நிலையைக் காட்டுவதாக இந்த பதத்தை விரிவுபடுத்தினார். மன அழுத்தத்தைத் தூண்டக்கூடிய காரணியினால், மிதமான எரிச்சல் அல்லது கோபம் கொள்ளும் நிலை தொடங்கி, மிகவும் தீவிரமான தொழிற்பட முடியாத நிலை வரையான பாதிப்பு ஏற்படுவதால், மன, உடல் நலத்தில் செயல் நிறுத்தம் ஏற்படலாம் எனக் கூறினார்.

## அறிகுறிகள்
மன அழுத்தமானது வெவ்வேறு நிலைகளில் காணப்படுவதுடன், அறிகுறிகளும் வேறுபடும். இந்த அறிகுறிகள் மனிதருக்கேற்ப, சூழ்நிலைக்கேற்ப, தீவிரத்தின் அளவிற்கேற்ப வேறுபடும். இதனால் உடல் நலம் பாதிப்படைவதுடன், மனச்சோர்வும் ஏற்படும்.

* *உணர்வு தொடர்பானவை:* அதிகரித்த கவலை, மனக் குழப்பம், மனக் கலக்கம் அல்லது மனப் போராட்டம், எளிதில் எரிச்சலுறல் அல்லது கோபப்படல், மனதை ஓய்வாக வைத்துக்கொள்ள முடியாமல் உணர்தல், தனிமையாக உணர்தல், மனச்சோர்வு அல்லது உளச்சோர்வு
* *உடற்றொழிலியல் இடர்கள்:* தலைவலி, நெஞ்சுவலி போன்ற வலிகள், வயிற்றுப்போக்கு (Diarrhoea) அல்லது மலச்சிக்கல்,  (Constipation), குமட்டல் (Nausea), தலைச்சுற்றல் (Dizziness), அதிகரித்த இதயத் துடிப்பு
* *பழக்கவழக்கம் தொடர்பானவை:* மிக அதிகமாகவோ, மிகக் குறைவாகவோ உணவு உட்கொள்ளல், அதிக தூக்கம் அல்லது தூக்கமின்மை, சமூகத்திலிருந்து ஒதுங்கி இருத்தல், வேலைகளைத் தள்ளிப்போடல், பொறுப்புகளில் இருந்து ஒதுங்குதல், அதிகரிக்கும் மதுபானப் பாவனை, போதைப்பொருள் பாவனை, புகைத்தல் போன்றவற்றுடன் நகம் கடித்தல் போன்ற ஒழுங்கற்ற பழக்கங்கள்.

## இவற்றையும் பார்க்க
* மன அழுத்த மேலாண்மை

## அடிக்குறிப்புகள்

பகுப்பு:உளநோயியல்
பகுப்பு:உளவியல் விளைவுகள்
பகுப்பு:அகச்சுரப்பித் தொகுதி
கற்பிக்கும் திறன்

**கற்பிக்கும் திறன்** (Teaching Skill)
கற்பிக்கும் திறன் என்பது வகுப்பறையில் ஆசிரியர் பல்வேறு நிகழ்வுகளை திறம்பட நிகழ்த்துவதை குறிப்பதாகும்.
இது கற்றல் கற்பித்தல் செயல்முறையில் பெரிதும் பயன்படுகிறது. 
உதரணமாக, விளக்குதல், அறிமுகப்படுத்துதல், கேள்வி எழுப்புதல், வலுவூட்டுதல் என பல திறன்கள் உள்ளன. இவற்றில் முக்கியமாக 13 திறன்கள் பெரிதும் பயன்படுத்தப் படுகின்றன. 
ஆசிரியர் பயிற்சி நிறுவனங்களில் பயிற்சியின்பொழுது நுண்ணிலை கற்பித்தல் மூலம் கற்பிக்கும் திறன்கள் வளர்க்கப் படுகிறது.

பகுப்பு:கல்வி
வெசிலின் தோப்பலோவ்

**வெசிலின் தோப்பலோவ்** (*Veselin Topalov*, பி. 15 மார்ச் 1975), ஒரு பல்கேரிய நாட்டு சதுரங்க ஜீயெம் (grandmaster) ஆவார். பீடே உலக சதுரங்க தரவரிசையில் இரண்டாம்  இடத்தில் இருப்பவர்; உலக சதுரங்கப் போட்டி 2010-இல் இந்தியாவின் விசுவநாதன் ஆனந்த்தை எதிர்த்து போட்டியிட்டு தோல்வியுற்றார்.

இவர் 2005- ஆம் ஆண்டு பீடே உலக சதுரங்கப் போட்டியில் வெற்றி பெற்று பீடே உலக சதுரங்க வாகையாளர் பட்டத்தைப் பெற்றார்; 2006-இல் நடந்த உலக சதுரங்கப் போட்டியில் விளாடிமிர் கிராம்னிக்கிடம் தோற்றதன் மூலம் அப்பட்டத்தை இழந்தார். 2005- ஆம் ஆண்டு சதுரங்க ஆஸ்கர் விருதைப் பெற்றார்.

பீடே உலக சதுரங்க தரவரிசையில் அதிக நாட்கள் முதலிடத்தில் இருந்தவர்கள் பட்டியலில் காசுபரோவ், கார்ப்போவ், பாபி ஃபிசர் ஆகியோருக்கு அடுத்துள்ளார் (27 மாதங்கள்).

## மேற்கோள்கள்


பகுப்பு:பல்கேரிய சதுரங்க வீரர்கள்
பகுப்பு:1975 பிறப்புகள்
பகுப்பு:வாழும் மக்கள்
பகுப்பு:உலக சதுரங்க வாகையாளர்கள்
பிரியமான தோழி

***ப்ரியமான தோழி*** (*Priyamaana Thozhi*) 2003ம் ஆண்டு விக்ரமன் இயக்கி வெளியான தமிழ்த் திரைப்படம். இதில் மாதவன், ஜோதிகா, ஸ்ரீதேவி விஜயகுமார், விவேக், மணிவண்ணன், வினீத், லிவிங்க்ஸ்டன், ரமேஷ் கண்ணா, நிரோஷா, ஆர். சுந்தர்ராஜன் ஆகியோர் நடித்திருந்தனர். இப்படத்திற்கு இசையமைத்தவர் எஸ். ஏ. ராஜ்குமார். படத்திற்கான பாடல்களை பா.விஜய் மற்றும் கலைகுமார் எழுதியுள்ளனர். படத்தின் கதை, திரைக்கதை மற்றும் வசனத்தை எழுதியவரும் விகரமனே. ஏ. வி. எம். திரைப்பட நிறுவனம் இப்படத்தை தயாரித்தது.

## மேற்கோள்கள்

## வெளி இணைப்புகள்
* 
 

பகுப்பு:2003 தமிழ்த் திரைப்படங்கள்‎
பகுப்பு:இந்தியத் தமிழ்த் திரைப்படங்கள்
பகுப்பு:மாதவன் நடித்த தமிழ்த் திரைப்படங்கள்
பகுப்பு:விஜயகுமார் நடித்த திரைப்படங்கள்
பகுப்பு:மணிவண்ணன் நடித்த திரைப்படங்கள்
பகுப்பு:ஜோதிகா நடித்த திரைப்படங்கள்
பகுப்பு:எஸ். ஏ. ராஜ்குமார் இசையமைத்த திரைப்படங்கள்
ஷாஜகான் (திரைப்படம்)

***ஷாஜகான்*** (*Shahjahan*) என்பது 2001 ஆம் ஆண்டு வெளிவந்த இந்திய தமிழ் மொழி காதல் திரைப்படமாகும். ஆர். பி. சௌத்ரி தயாரிப்பில் இரவியால் எழுதி இயக்கப்பட்டது. இப்படத்தில் விஜய், ரிச்சா பல்லோட் (தமிழ் அறிமுகத்தில்) மற்றும் கிருஷ்ணா ஆகியோர் முக்கிய வேடங்களில் நடித்துள்ளனர். விவேக் மற்றும் கோவை சரளா ஆகியோர் துணை வேடங்களில் நடித்துள்ளனர். மணி சர்மா இசையமைத்த இப்படம் 2001 ஆம் ஆண்டு நவம்பர் மாதம் 14 ஆம் தேதியன்று  வெளியானது. ஒரு காதல் மருத்துவரின் காதல் வாழ்க்கை மற்றும் அவரது காதல் வாழ்க்கை எப்படி தெரியாமல் சோகத்தில் முடிகிறது என்பதுதான் படத்தின் கதை. இப்படம் வணிக ரீதியாக வெற்றி பெற்றது மற்றும் 125 நாட்கள் திரையரங்குகளில் ஓடியது.
## மேற்கோள்கள்

## வெளி இணைப்புகள்
*https://www.imdb.com/name/nm1213700/

பகுப்பு:2001 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:அறிமுக இயக்குநர் திரைப்படங்கள்
பகுப்பு:விஜய் நடித்துள்ள திரைப்படங்கள்
பகுப்பு:விவேக் நடித்த திரைப்படங்கள்
பகுப்பு:கோவை சரளா நடித்த திரைப்படங்கள்
பகுப்பு:மீனா நடித்த திரைப்படங்கள்
பகுப்பு:நிழல்கள் ரவி நடித்த திரைப்படங்கள்
பகுப்பு:விஷால் நடித்த திரைப்படங்கள்
மாநகர காவல்

**மாநகர காவல்** 1991ஆம் ஆண்டு வெளியான ஒரு தமிழ்த் திரைப்படம். இதில் விஜயகாந்த், சுமா ஆகியோர் நடித்திருந்தனர். இந்தியப் பிரதமரை படுகொலையிலிருந்து காப்பாற்றும் காவல்துறை அதிகாரியாக விஜயகாந்த் நடித்தார்.

## பாடல்கள்
இத்திரைப்படத்திற்கு சந்திரபோஸ் இசையமைத்திருந்தார். அனைத்துப் பாடல்களையும் கவிஞர் வாலி இயற்றினார்.

## மேற்கோள்கள்

பகுப்பு:1991 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:சந்திரபோஸ் இசையமைத்த திரைப்படங்கள்
பகுப்பு:விஜயகாந்த் நடித்துள்ள திரைப்படங்கள்
பகுப்பு:எம். என். நம்பியார் நடித்த திரைப்படங்கள்
பகுப்பு:செந்தில் நடித்த திரைப்படங்கள்
பகுப்பு:நாசர் நடித்த தமிழ்த் திரைப்படங்கள்
காதல் வைரஸ்

***காதல் வைரஸ்*** (*Kadhal Virus*) 2002 இல் வெளியான ஒரு தமிழ்த் திரைப்படம். கதிரின் இயக்கத்தில் வெளிவந்த இத்திரைப்படத்தில் ரிச்சர்டு (அறிமுகம்), ஸ்ரீதேவி (அறிமுகம்), விவேக் மற்றும் பலர் நடித்திருந்தனர். வாலியின் பாடல்களுக்கு ஏ. ஆர். ரகுமான் இசையமைத்திருந்தார்.
## கதை
தீபக் ஒரு வளர்ந்து வரும் திரைப்படத் தயாரிப்பாளர், தனது முதல் தயாரிப்பை வெளியேற்ற முயற்சிக்கிறார். அவர் கீதாவைச் சந்தித்து காதலிக்கிறார், மேலும் அவரது முதல் படம் தயாரிக்கப்பட்டவுடன் அவருடனான தனது உறவை மேலும் எடுக்க முடிவு செய்கிறார். தவறான புரிதல்கள் அவர்கள் பிரிந்து செல்வதற்கு வழிவகுக்கிறது, மேலும் தீபக்கின் அடுத்த படத்தில் ஒரு பாத்திரத்தை எதிர்பார்க்கும் போராடும் நடிகரான ராஜீவ் உடனான அவரது திருமணம்.
## மேற்கோள்கள்

பகுப்பு:2002 தமிழ்த் திரைப்படங்கள்‎
பகுப்பு:ரகுவரன் நடித்த திரைப்படங்கள்
பகுப்பு:மனோரமா நடித்த திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:ஏ. ஆர். ரகுமான் இசையமைத்த திரைப்படங்கள்
பகுப்பு:விவேக் நடித்த திரைப்படங்கள்
பிரெயில் எழுத்து முறை

**புற்றெழுத்து அல்லது பிரெயில்** (*Braille*) என்கிற எழுத்து முறை 1821-இல் பார்வையற்றோர்க்குப் படிக்க உதவ லூயி பிரெயில் என்கிற பிரான்சியரால் உருவாக்கப்பட்ட எழுத்து முறை ஆகும். ஒவ்வொரு பிரெயில் எழுத்தும் ஆறு புள்ளிகள் கொண்டுள்ள செவ்வகக் கலம் ஆகும். புள்ளிகள்  6 இடநிலைகளில் எங்கேயும் உயர்த்தப்பட்டு (26), அதாவது 64 எழுத்துச் சேர்ப்புகள் உருவாக்கப்படலாம். சில இடங்களில் புள்ளிகள் உயர்த்தப்படாமல் அமையலாம். இலக்கணக் குறிகளுக்கு தனி எழுத்துகள் உண்டு.

பிரெயில் எழுத்து முறையின் கருத்தமைவு நெப்போலியன் கோரிக்கைக்கு ஏற்ப சார்லஸ் பாபேஜ் உருவாக்கிய இரகசிய தொடர்பு முறையில் தோற்றுவிக்கப்பட்டது. பாபேஜ் பார்வையற்றோர் கல்வி நிலையத்தில் லூயி பிரேயிலை சந்தித்து, லூயி பிரெயிலின் ஆலோசனைகளுக்கு ஏற்ப குறிமுறையை மாற்றி அமைத்தார்.

## பிரெயில் எழுத்துகள்

Image:Braille A1.svg|A, 1
Image:Braille B2.svg|B, 2
Image:Braille C3.svg|C, 3
Image:Braille D4.svg|D, 4
Image:Braille E5.svg|E, 5
Image:Braille F6.svg|F, 6
Image:Braille G7.svg|G, 7
Image:Braille H8.svg|H, 8
Image:Braille I9.svg|I, 9
Image:Braille J0.svg|J, 10
Image:Braille K.svg|K,  11
Image:Braille L.svg|L,  12
Image:Braille M.svg|M,  13
Image:Braille N.svg|N,  14
Image:Braille O.svg|O,  15
Image:Braille P.svg|P,  16
Image:Braille Q.svg|Q,  17
Image:Braille R.svg|R,  18
Image:Braille S.svg|S,  19
Image:Braille T.svg|T,  20
Image:Braille U.svg|U,  21
Image:Braille V.svg|V,  22
Image:Braille W.svg|W,  23
Image:Braille X.svg|X,  24
Image:Braille Y.svg|Y,  25
Image:Braille Z.svg|Z,  26


### ஏனைய குறியீடுகள்

Image:Braille CapitalSign.svg|தலைப்பு எழுத்து தொடர்கிறது
Image:Braille NumberSign.svg|எண் தொடர்கிறது
Image:Braille Apostrophe.svg|Apostrophe
Image:Braille Period.svg|முற்றுப்புள்ளி
Image:Braille Comma.svg|அரைப்புள்ளி
Image:Braille Semicolon.svg|காற்புள்ளி
Image:Braille ExclamationPoint.svg|ஆச்சரியக் குறி
Image:Braille QuoteOpen.svg|Opening கேள்விக் குறி*
Image:Braille QuoteClose.svg|Closing மேற்கோள் குறி
Image:Braille Bracket.svg|அடைப்புக் குறி *
Image:Braille Hyphen.svg|இடைக்கோடு


பகுப்பு:எழுத்து முறைகள்
ஸ்டார் (திரைப்படம்)

***ஸ்டார்*** (*Star*) 2001 ஆம் ஆண்டு சூலை மாதம் 27 ஆம் தேதியன்று வெளிவந்த தமிழ்த் திரைப்படமாகும். பிரவீன் காந்த்தின் இயக்கத்தில் வெளிவந்த இத்திரைப்படத்தில் பிரசாந்த், ஜோதிகா மற்றும் பலர் நடித்துள்ளனர். ஜோடி (1999) திரைப்படத்தின் வெற்றி, இயக்குநர் பிரவீன்காந்தை மீண்டும் பிரசாந்த் மற்றும் சிம்ரனுடன் ஸ்டார் என்ற படத்தில் இணையத் தூண்டியது, ஆனால் சிம்ரன் விரைவில் வெளியேறினார். வைரமுத்து, பிறைசூடன், பழநிபாரதி, பொள்ளாச்சி பாரதி ஆகியோர் எழுதிய பாடல்களுக்கு ஏ. ஆர். ரகுமான் இசையமைத்திருந்தார்.

## பாடல்கள்
இத்திரைப்படத்திற்கு ஏ. ஆர். ரகுமான் இசையமைத்திருந்தார். பின்னணி இசையை சபேஷ் முரளி மேற்கொண்டனர். 

## மேற்கோள்கள்

## வெளி இணைப்புகள்
* 

பகுப்பு:2001 தமிழ்த் திரைப்படங்கள்‎
பகுப்பு:இந்தியத் தமிழ்த் திரைப்படங்கள்
பகுப்பு:ஏ. ஆர். ரகுமான் இசையமைத்த திரைப்படங்கள்
பகுப்பு:பிரசாந்த் நடித்த திரைப்படங்கள்
பகுப்பு:ஜோதிகா நடித்த திரைப்படங்கள்
பகுப்பு:விஜயகுமார் நடித்த திரைப்படங்கள்
பகுப்பு:ரகுவரன் நடித்த திரைப்படங்கள்
பகுப்பு:மணிவண்ணன் நடித்த திரைப்படங்கள்
பகுப்பு:நிழல்கள் ரவி நடித்த திரைப்படங்கள்
பகுப்பு:ஸ்ரீவித்யா நடித்த திரைப்படங்கள்
அனல் காற்று (திரைப்படம்)

**அனல் காற்று** 1983  ஆம் ஆண்டில் வந்த தமிழ்த் திரைப்படமாகும். இயக்குநர் கோமல் சுவாமிநாதனின் இயக்கத்தில் வெளிவந்த இத்திரைப்படத்தில் ராஜேஷ், வனிதா மற்றும் பலர் நடித்துள்ளனர்.

இளையபாரதியின் பாடல்களுக்கு சங்கர், கணேஷ் இசையமைத்திருந்தனர்.

## நடிகர்கள்
*இராஜேஷ்
*டெல்லி கணேஷ்
*வனிதா கிருஷ்ணசந்திரன்
*பூவிலங்கு மோகன்

## மேற்கோள்கள்

பகுப்பு:1983 தமிழ்த் திரைப்படங்கள்‎
பகுப்பு:டெல்லி கணேஷ் நடித்த திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:சங்கர் கணேஷ் இசையமைத்த திரைப்படங்கள்
பகுப்பு:ராஜேஷ் நடித்த திரைப்படங்கள்
உயர்ந்த உள்ளம்

***உயர்ந்த உள்ளம்*** (*Uyarndha Ullam*) 1985 ஆம் ஆண்டில் வெளிவந்த தமிழ்த் திரைப்படம். எஸ். பி. முத்துராமனின் இயக்கத்தில் வெளிவந்த இத்திரைப்படத்தில் கமல்ஹாசன், அம்பிகா மற்றும் பலர் நடித்திருந்தனர். வாலி, வைரமுத்து ஆகியோரின் பாடல்களுக்கு இளையராஜா இசையமைத்திருந்தார். பஞ்சு அருணாசலம் கதை, திரைக்கதை, வசனம் எழுதியிருந்தார்.
## கதை

ஆனந்த் மிகப்பெரிய பணக்காரர். கவலையே தெரியாமல், குடிப்பது, சீட்டாடுவது, நண்பர்களுக்கு உதவுவது என்றிருப்பார் ஆனந்த். அவரின் இரக்க குணத்தையும் ஏமாளித்தனத்தையும் புரிந்துகொண்டு, அவரிடம் வேலையாளாகவும் நண்பனாகவும் மாறி, அவரிடம் இருந்து பணத்தை அபகரிப்பார் செல்வம். செலவுக்கு மேல் செலவு செய்து வந்ததாலும் நண்பர்களிடம் சீட்டாடி ஏமாந்ததாலும் ஓட்டாண்டியாகிவிடுவார் ஆனந்த்.

இந்த நிலையில், வீட்டு வேலைக்காரர் நாகபிள்ளையின் உறவுப் பெண் கீதா மீது காதல். சொத்துகளை இழந்து, வீடு வாசலை இழந்து, நாகபிள்ளையின் குடிசையில் அடைக்கலமாவார். பின்னர், கீதாவின் உதவியுடன் ஆட்டோ ஓட்டுவார். தான் ஒரு பெண்ணை காதலிப்பதாகவும் அவளுக்கு புற்றுநோய் என்று சொல்லி ஆனந்திடம் பணம் பறித்திருப்பார் செல்வம். இறுதியில், அந்தப் பெண்ணை செல்வம் உடன் சேர்த்துவைப்பார், இந்த மோசமான உலகையும் புரிந்துகொள்வார், உள்ளத்தில் உயர்ந்து நிற்கும் ஆனந்தை எல்லோரும் வியந்து பாராட்டுவார்கள் என்பதுடன் நிறைவடைகிறது.

## நடிகர்கள்
* கமல்ஹாசன் - ஆனந்த் 
* அம்பிகா - கீதா 
* ராதாரவி - செல்வம்
* வி. கே. ராமசாமி - நாகபிள்ளை
* ஜனகராஜ் -  மணி 
* ஒய். ஜி. மகேந்திரன் 
* கோவை சரளா 
* மேஜர் சுந்தரராஜன்
* எஸ்.ஆர்.வீரராகவன்
* உசிலைமணி

## பாடல்கள்
இத்திரைப்படத்திற்கு இளையராஜா இசையமைத்திருந்தார்..

## மேற்கோள்கள்

## வெளி இணைப்புகள்
* 

பகுப்பு:1985 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:இந்திய நாடகத் திரைப்படங்கள்
பகுப்பு:நகைச்சுவைத் தமிழ்த் திரைப்படங்கள்
பகுப்பு:எஸ். பி. முத்துராமன் இயக்கிய திரைப்படங்கள்
பகுப்பு:இளையராஜா இசையமைத்த திரைப்படங்கள்
பகுப்பு:கமல்ஹாசன் நடித்துள்ள திரைப்படங்கள்
பகுப்பு:அம்பிகா நடித்த திரைப்படங்கள்
பகுப்பு:ராதாரவி நடித்த திரைப்படங்கள்
பகுப்பு:வி. கே. ராமசாமி நடித்த திரைப்படங்கள்
பகுப்பு:மேஜர் சுந்தரராஜன் நடித்த திரைப்படங்கள்
பகுப்பு:ஜனகராஜ் நடித்த திரைப்படங்கள்
பகுப்பு:கோவை சரளா நடித்த திரைப்படங்கள்
நக்சல்பாரி

**நக்சல்பாரி**  இந்தியாவின் மேற்கு வங்க மாநிலத்தில் இருக்கும் ஓர் கிராமமாகும். இது டார்ஜிலிங் மாவட்டத்தில் சிலிகுரி உட்கோட்டத்தில் உள்ளது. இங்கு 1960களில் விவசாயப் போராட்டங்கள் நடைபெற்றன. இதன் காரணமாகத் துவங்கிய இயக்கமே நக்சல்பாரி இயக்கம் எனப்பெயர் பெற்றுள்ளது. 

## புவியியல் அமைப்பு
நக்சல்பாரி  என்ற இடத்தில் அமைந்துள்ளது. இது கடல்மட்டத்தைவிட  152&nbsp;மீட்டர்கள்(501&nbsp;அடி) உயரத்தில் உள்ளது.

நக்சல்பாரி அமைந்துள்ள பகுதி இமயமலையின் அடிவாரத்தில் தராய் வலயத்தில் உள்ளது. நக்சல்பாரியின் மேற்கே, மேச்சி ஆற்றின் அடுத்த கரையில் நேபாளம் உள்ளது. நக்சல்பாரியைச் சுற்றிலும் விளைநிலங்களும், தேயிலைத் தோட்டங்களும் காடுகளும்  சிறு கிராமங்களும் 121 ச.கி.மீ பரப்பளவில் அமைந்துள்ளன. இப்பகுதியில் உள்ள பெரிய கிராமங்கள், புராகஞ்ச், கதிகிசா, பான்சிதேவா மற்றும் நக்சல்பாரி ஆகும்.

## வரலாறு
1967ஆம் ஆண்டு இங்கு நிகழ்ந்த இடதுசாரி ஏழை விவசாயிகளின் எழுச்சி இந்திய அரசியலில் ஒரு முதன்மையான திருப்புமுனையாகும். *உழுபவருக்கே நிலம்* என்ற முழக்கம் இங்கேதான் துவங்கியது. அவர்களது வாழ்விற்கும் நிலஉரிமைகளுக்கும் நடந்த போராட்டத்தை அதிகாரத்தால் அடக்க முயன்றபோது வன்முறை வெடித்தது. போர்முறை வழிகளாலேயே பொதுவுடமை அடைய முடியும் என்று சாரு மசும்தார், கானு சன்யால் போன்ற தலைவர்கள் துவக்கிய வன்முறை இயக்கம் நக்சல்பாரி இயக்கம் அல்லது **நக்சலைட் இயக்கம்** எனவும் அழைக்கப்பட்டது.

## இதனையும் காண்க
* நக்சல்பாரி இயக்கம்
* சிவப்பு தாழ்வாரம்
* நக்சலைட் 
* மாவோயிஸ்ட்
* சிபிஐ எம்எல்

## மேற்கோள்கள்
 

## வெளியிணைப்புகள்
* எழுச்சி: நக்சல்பாரியிலிருந்து இன்று வரை- ஆங்கிலம்
*  நக்சல்பாரியிலிருந்து நல்கொண்டா வரை - ஆங்கிலம்
* நக்சல்பாரியிருந்து - ஆங்கிலம்
* நக்சல்பாரி (1967): இந்திய நக்சலைட் இயக்கம் - ஆங்கிலம்

பகுப்பு:மேற்கு வங்காள மாநிலத்திலுள்ள ஊர்களும் நகரங்களும்
பர்மா ராணி

***பர்மா ராணி*** (*Burma Rani*) 1945 ஆம் ஆண்டு வெளிவந்த தமிழ்த் திரைப்படம் ஆகும். டி. ஆர். சுந்தரத்தின் இயக்கத்தில் வெளிவந்த  இத்திரைப்படத்தில் ஹொன்னப்ப பாகவதர், கே. எல். வி. வசந்தா, செருக்களத்தூர் சாமா, டி. எஸ். பாலையா, என். எஸ். கிருஷ்ணன், டி. ஏ. மதுரம், மற்றும் பலர் நடித்திருந்தனர். இப்படத்தை கோவை மாடர்ன் தியேட்டர் நிறுவனத்தினர் தயாரித்து வெளியிட்டனர்.

## கதை

இந்திய விமானப்படை வீரன் கப்டன் குமார் (*ஹொன்னப்ப பாகவதர்*) சப்பானியர் ஆக்கிரமித்த பர்மாவில் விமானத்தாக்குதல் நடத்தும் போது விமானம் பழுதடைய, குமார் தனது சகாக்களுடன் பாரசூட்டில் இறங்கி மாறு உடையில், சப்பானிய சிப்பாய்களை ஏமாற்றி ரங்கூன் பையா கோவிலை அடைகிறான். தனது நண்பரான பெரியபொங்கியிடம், குண்டுராவையும் (*சகஸ்ரநாமம்*), சோனியையும் (*தசரதராவ்*) இரகசியமாக ஒளித்து வைத்து விட்டுத் தன்னைப் பின்தொடர்ந்த வேவுகாரனை ஏமாற்றி விட்டு ஒரு வீட்டு மாடி சாளரம் வழியாக உள்ளே குதிக்கிறான்.

அந்த வீட்டுக்கு உரியவரான பர்மிய அமைச்சர் ஊசோவின் (*கே. கே. பெருமாள்*) மகள் ராணி (*கே. எல். வி. வசந்தா*) குமாரிடம் அனுதாபம் கொண்டு, தகப்பனுக்குத் தெரியாமல் அவனை மறைத்து வைக்கிறாள். ராணி ஒரு இந்தியப் பெண்ணென்றும், சப்பானிய பொம்மை அரசாங்கத்தின் அமைச்சர் ஊசோவினால் வளர்க்கப்படுகிறவள் என்றும் தெரிந்து கொள்ளுகிறான் குமார். ராணிக்கு குமாரிடமிருந்த அனுதாபம் காதலாக மாறுகிறது.

சப்பானியச் சக்கரவர்த்தியின் பிறந்த நாள் விழாவிற்காக சப்பானிய இராணுவத் தளபதி பச்சினாவின் தூண்டுதலால் ராணியின் நடனம் இடம்பெறுகிறது. ராணியின் மீது மோகம் கொண்ட பச்சினா, ராணி வீட்டில் இருக்கும் போது பலாத்காரம் செய்ய முயலுகையில் ஊசோ அவனைக் கண்டிக்கிறான். பச்சினா கோபமடைந்து போகிறான். பிறகு பச்சினா, ஏழரை லட்சம் அரிசி மூட்டைகளை டோக்கியோவுக்கு அனுப்பும் உத்தரவில் ஊசோ கையெழுத்திட மறுத்த குற்றத்திற்காக சிறையிலடைத்து விட்டு சப்பானியச் சக்கரவர்த்தியின் அழைப்பின் பேரில் ஊசோ டோக்கியோவுக்குப் பயணமானார் என்ற பொய்ச் செய்தியை ஒலிபரப்புச் செய்து தனது வஞ்சத்தைத் தீர்த்துக் கொள்கிறான். எவ்வளவு இம்சை செய்தும், ஒற்றர்களின் இருப்பிடத்தை சொல்லாத ரஞ்சித்சிங் (*பாலையா*) என்ற இந்திய ஒற்றனை மறுநாள் காலை சுட்டுவிடும்படி உத்தரவிடுகிறான். இச்செய்தியைக் கேட்ட குமார், ரஞ்சித் மூலம் ஒற்றர் தலைவைன் இருப்பிடத்தை தெரிந்து கொள்ளலாமென்று ராணியை பொங்கியிடம் அனுப்புகிறான்.

## நடிக, நடிகையர்

நடனப் பெண்கள்: கே. எஸ். சரோஜினி, வரலட்சுமி, மீனாபாய், ராஜம், சரோஜா, ராஜேசுவரி.

## இப்படத்தில் இடம்பெற்ற பாடல்கள்
இப்படத்தில் மொத்தம் 10 பாடல்கள் இடம்பெற்றிருந்தன. பாடல்களை வசந்தா, ராஜகாந்தம், சாமா, என். எஸ். கிருஷ்ணன், மதுரம் ஆகியோர் பாடியிருந்தனர்.

## சப்பானிய எதிர்ப்பு
இந்தப் படத்தில் சப்பானிய எதிர்ப்பு அதிகமாகவே இருந்தது. அதே சமயம் இந்தியாவைப் புகழ்ந்து படத்தின் கதாநாயகி கே. எல். வி. வசந்தா, பாடிய பாடல்:

## மேற்கோள்கள்

## வெளி இணைப்புகள்
* பர்மா ராணி 

பகுப்பு:1945 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:செருகளத்தூர் சாமா நடித்த திரைப்படங்கள்
பகுப்பு:டி. எஸ். பாலையா நடித்த திரைப்படங்கள்
பகுப்பு:உளவு திரைப்படங்கள்
மார்த்தாண்ட வர்மா

**மார்த்தாண்ட வர்மா** என்பது கீழ்க்காண்பவைகளில் ஒன்றை குறிக்கலாம்.

* மார்த்தாண்ட வர்மர் - கி. பி. 1729-1758 காலகட்டத்தில் திருவிதாங்கூர் மன்னர் 
* மார்த்தாண்ட வர்மா (நாவல்) - சி. வி. இராமன் பிள்ளையின் ஒரு வரலாற்று புதினம்
* மார்த்தாண்ட வர்மா (திரைப்படம்) - 1933-ல் வெளியாண ஒரு மலையாள திரைப் படம்
----
மார்த்தாண்ட வர்மா (திரைப்படம்)

*இந்தக் கட்டுரை மலையாளத் திரைப்படம் பற்றியாகும், ஏனைய தகவல்களுக்கு [[மார்த்தாண்ட வர்மா]] என்ற பக்கம் பார்க்கவும்.*

***மார்த்தாண்ட வர்மா*** என்பது சி. வி. இராமன் பிள்ளையின் இதே தலைப்பிலான வரலாற்றுப் புதினத்தை அடிப்படையாகக் கொண்டு பி.வி.ராவு இயக்கி 1933-ல் வெளியான ஒரு பேசாத கருப்பு வெள்ளை மலையாளத் திரைப்படமாகும். மலையாளத் திரைப்படத் துறையில் வெளியான இரண்டாவது படம் மற்றும் ஒரு இலக்கியப் படைப்பை அடிப்படையாகக் கொண்ட முதல் திரைப்படம் இது.

## கதைப் பின்னல்
சி. வி. இராமன் பிள்ளையின் *[[மார்த்தாண்ட வர்மா (நாவல்)|மார்த்தாண்ட வர்மா]]* நாவலை அடிப்படையாகக் கொண்ட கதை.
## நடிப்பு
இத் திரைப்படத்தில் நடித்தவர்கள்:

* செய்தேவ் - மார்த்தாண்ட வர்மா
* எ.வி.பி மேனன் - அனந்த பத்மநாபன்
* வி. நாயிக் - பத்மநாபன் தம்பி
* பத்மினி - பாறுக் குட்டி
* தேவகி 
* வி. சி. குட்டி
* எச். வி. நாத்
* சுந்தரம் ஐயர்

## வெளியீடு
இந்தத் திரைப்படம் வெளியிட்டபோது அக் காலகட்டத்தில் நாவலின் பதிப்பாளர் கமலாலயா புக் டிப்போவுடன் காப்புரிமை பிரச்சனையில் சிக்கி முதல் காட்சிக்குப் பிறகு இத்திரைப்படம் பின்வாங்கப்பட்டு கேரள திரைப்படத்துறையில் மற்றும் இலக்கிய பதிப்பகத் துறையில் முதலாவது காப்புரிமை வழக்கைப் பதிந்தது.

இத் திரைப்படத்தின் ஒரு பதிப்பு புனேயிலுள்ள தேசிய திரைப்பட ஆவணக்காப்பக மையத்தில் பத்திரப்படுத்தப்பட்டிருக்கிறது .

தென்னிந்தியாவில் வெளியான பேசாத கருப்பு வெள்ளை திரைப்படங்களில் இத்திரைப்படம் மட்டுமே பாதுகாக்கப்படும் பெருமையைப் பெற்றுள்ளது.

## மேற்கோள்கள்

## வெளி இணைப்புகள்
*
* யூடியூபில் இத்திரைப்படம்

பகுப்பு:1933 மலையாளத் திரைப்படங்கள்
பகுப்பு:இந்திய ஊமைத் திரைப்படங்கள்
பகுப்பு:இந்திய மலையாளத் திரைப்படங்கள்
அணி (மக்கள்)

**அணி** என்பது இரண்டு அல்லது அதற்கும் மேற்பட்ட நபர்களைக் கொண்ட ஒர் ஒழுங்கமைப்பு ஆகும்.  தனி மனிதர்களால் செய்ய முடியாத சிக்கலான பாரிய பணிகளை அணிகள் செய்ய வல்லன.

அணிகளின் செயல்திறன், குழு இயங்கியல் தனி மனிதர்களினதும், அல்லது தொடர்படா மக்கள் கூட்டங்களினதும் வேறுபட்டது.

## எடுத்துக்காட்டுக்கள்
* விளையாட்டு அணி
* படையணி
* பணியணி
* செயற்பாட்டாளர் அணி

## இவற்றையும் பார்க்க
* அணிச் செயற்பாடு

## மேற்கோள்கள்

பகுப்பு:சமூகக் குழுக்கள்
ஆந்திரிக்சு கழகம்

**ஆந்திரிக்சு கழகம்** (*Antrix Corporation*) இந்திய விண்வெளித் துறையின் வணிகப் பிரிவாகும். இது 1992- ஆம் ஆண்டு தொடங்கப்பட்டது. இந்திய விண்வெளிதுறையின் சேவைகளை சந்தைப் படுத்துவது இக்கழகத்தின் பணியாகும்.. விண்வெளித் துறையின் தலைவரே இதன் தலைவர் ஆவார்.

இந்திய அரசின் பொதுத்துறை நிறுவனங்களில் ஒன்றான இந்நிறுவனம்,  சிறு நவரத்தின மதிப்பைப் பெற்றதாகும்.

## விருதுகள்
*இசுடாக்கோம், சுவீடனில் அமைந்துள்ள பூகோள மன்றம் என்ற அமைப்பினால் வழங்கப்படும் பூகோள ஓம்புதல் ஆராய்ச்சி விருது 2010-ஐ ஆந்திரிக்சு கழகம் பெற்றது.
*பாசுக்கரா குழுமம் மற்றும் சிஎன்பிசி ஆவாசு என்ற நிறுவனங்கள் பல்வேறு துறைகளில் சிறந்து விளங்கும் நிறுவனங்களுக்கு அளிக்கும் இந்தியாவின் பெருமை என்ற விருதினை வானில் இருந்து படம் எடுத்து இந்தியாவிற்கு சேவை புரிந்ததற்காக 9 ஆகத்து, 2009 அன்று ப. சிதம்பரத்தால் வழங்கப்பட்டது.
*2008ம் ஆண்டு இதற்கு மினிரத்னா தகுதி உயர்வு இந்திய அரசாங்கத்தால் வழங்கப்பட்டது

## சர்ச்சைகள்
28, சனவரி,2005ம் ஆண்டு இந்திய விண்வெளித்துறை மற்றும் இந்திய நாட்டின் பாதுகாப்பு பயன்பாட்டிற்கு ஒதுக்கப்பட்ட 150 மெகாகெட்சு அலைக்கற்றைகளின் ஒரு பகுதியை 70 மெகா கெட்சு அளவிற்கு தனியார் நிறுவனமான தேவாசு மல்டிமீடியா , பெங்களூரு என்ற நிறுவனத்தின் பயன்பாட்டிற்கு ஒதுக்கீடு செய்ததில் அரசுக்கு 2,00,000ம் கோடி ரூபாய் இழப்பு ஏற்பட்டதாக சர்ச்சை ஏற்பட்டுள்ளது.[2][3]. இந்த ஒப்பந்தம் இந்திய பிரதமருக்கோ, அல்லது மத்திய அமைச்சரவைக்குழுவிற்கோ தெரியாமல் நிறைவேற்றப்பட்டுள்ளது. இந்த அலைக்கற்றைகளை ஒதுக்கும் ஒப்பந்தங்கள் மற்றும் உரையாடல்கள் நிகழும் போது திரு மாதவன் நாயர் இந்திய வின்வெளித்துறையின் தலைவர், ஆந்திரிக்சு தலைவர், வின்வெளித்துனை குழமம் மற்றும் தலைமை செயலர், வினவெளித்துறை ஆகிய பதவிகளை வகித்தார். தற்போது இந்த ஒப்பந்தத்தை பாதுகாப்புக்கான மத்திய அமைச்சரவைக் குழு ரத்து செய்ய முடிவு செய்துள்ளது. சனவரி 25, 2012 அன்று எந்த அரசுத்துறை பணிகளிலும் பொறுப்பேற்க மாதவன் நாயர் உட்பட நான்கு அறிவியலாளர்களுக்கு தடை விதிக்கப்பட்டு நடவடிக்கை எடுக்கப்பட்டது.

## ஒப்பந்தம்
இந்நிறுவனத்துடன் ஐக்கிய இராச்சியம் மற்றும் சிங்கப்பூர் ஆகிய நாடுகள் தங்களுடைய செயற்கைக் கோள்களை ஏவித்தருமாறு வணிக ஒப்பந்தங்களைச் செய்துள்ளன. இந்நிறுவனத்துடன் கனடா தனது M3M (Maritime Monitoring and Messaging Micro - Satellite) எனும் செயற்கைக்கோளை ஏவுவதற்கு ஒப்பந்தம் செய்யவுள்ளது.

## இதனையும் காண்க
* பொதுத்துறை நிறுவனம்
* பொதுத்துறை நவரத்தின நிறுவனங்கள்
* இந்திய  அரசின் பொதுத்துறை நிறுவனங்களின் பட்டியல்

## மேற்கோள்கள்

பகுப்பு:இந்திய விண்வெளித் திட்டங்கள்
பகுப்பு:நவரத்னா நிறுவனங்கள்
பகுப்பு:இந்திய அரசுத்துறை நிறுவனங்கள்
பகுப்பு:இந்திய நிறுவனங்கள்
பகுப்பு:இந்திய விண்வெளி ஆய்வு நிறுவனம்
தன்னார்வப் பணி

**தன்னார்வப் பணி**, அல்லது தொண்டுப் பணி என்பது பண கைமாறு இல்லாமல் ஒரு நோக்கத்துக்காக, அல்லது கொள்கைக்காக தமது உழைப்பை வழங்குவதாகும்.  உறவினர்களுக்கு உதவுவது முதல், அமைப்புகளில், படைத்துறையில் இணைந்து செயற்படுவது வரை பல்வேறு முறைகளில் தன்னார்வப் பணிகள் செய்யப்படுகின்றன.  ஒரு பணி தன்னார்வப் பணி என்பதால், அப் பணியின் விளைவு நோக்கம் குறித்து முடிவுகள் எடுக்க முடியாது.  பல்வேறு கெட்ட செயல்களும் பண கைமாறு இல்லாம செய்யப்படுகிறன என்பது குறிப்பிடத்தக்கது.

## மேற்கோள்கள்

பகுப்பு:தன்னார்வம்
குமுகம் ஒழுங்கமைத்தல் தலைப்புகள் பட்டியல்

## வரலாறு

## அமைப்பு வகைகள்
* சமுதாய தொழில்முனைவகம்
* அறக்கட்டளை
* இலாப நோக்கற்ற அமைப்பு
* அரச சார்பற்ற அமைப்பு
* இயக்கம்

## வழிமுறை மாதிரிகள்
* எதிர்ப்புப் போராட்டம்
* Asset-Based Community Development
* சமூக புத்தாக்கம்

## நோக்கங்கள்
* பிரச்சினைகள் பட்டியல்
* சிக்கல் தீர்வு
* ஆய்வு
* Advocacy
* பரப்புரை/விழுப்புணர்வு
* ஆவணப்படுத்தல்

## கட்டமைப்பு
* தன்னார்வம்
* தொலைநோக்குப் பார்வை - Vision
* நோக்கங்கள் - Objectivies/Mission
* இலக்குகள் - Goals
* கொள்கைகள் - Principles
* தலைமைத்துவம்
:* கூட்டுத் தலைமைத்துவம்
:* தலைமைத்துவ தேர்வு
:* தலைமைத்துவ சுழற்சி
* நிர்வாகம்
:* பங்களிப்பு - Partipation
:* மக்களாட்சி - Democracy
:* வெளிப்படைத்தன்மை - Transparacy
:* பொறுப்பாண்மை - Accountability
:* பன்மைத்துவம் - Diversity
* முடிவு செய்தல் - Decision Making
* இணக்க முடிவு
* முரண்பாடு தீர்த்தல் - Conflict Resolution

## செயற்பாடுகள்
* உடனுழைப்பு - Collabration
* ஒருங்கிணைப்பு - Cordination
* தொடர்ப்பாடல் - Communication
* பரப்புரை - Campaign
* சிக்கல் தீர்வு தலைப்புகள் பட்டியல்

## தமிழ்ச் சூழலில்
* தன்னார்வத் தமிழ் இணையத் திட்டங்கள்
* தற்காலத் தமிழ்ச் சங்கம்
* சனசமூக நிலையம்

பகுப்பு:குமுகம்
பகுப்பு:சான்று எதுவும் தரப்படாத கட்டுரைகள்
தேனீர் கட்சி இயக்கம்

**தேனீர் கட்சி இயக்கம்** என்பது 2009 இல் ஐக்கிய அமெரிக்காவில் தோற்றம் பெற்ற ஒரு வலதுசாரி இயக்கம் ஆகும். குறைந்த வரி, சிறிய அரசு, திறந்த சந்தை போன்ற கொள்கைளை முன்னிறுத்தியும், அமெரிக்க நலச் சட்டம், Bailout, ஒபாமா அரசு ஆகியவற்றை எதிர்த்தும் இந்த இயக்கம் செயற்படுகிறது. இந்த இயக்கம் வேரடி அமைப்பாக கூறப்படுகிறது.

பகுப்பு:ஐக்கிய அமெரிக்க அரசியல் இயக்கங்கள்
பகுப்பு:ஐக்கிய அமெரிக்க சமூக இயக்கங்கள்
சந்தை சமநிலை விலை

ஒரு பொருளாதாரத்தில் விலையை நிர்ணயிப்பது அந்த சந்தையில் நிலவும் தேவையும் ( Demand) அளிப்பும்(Supply) தான்.

தேவை ஒரு குறிப்பிட்ட காலத்தில்,ஒரு குறிப்பிட்ட நேரத்தில், ஒரு குறிப்பிட்ட விலையில், ஒரு குறிப்பிட்ட சந்தையில் எவ்வளவு வாங்கப்படுகிறது என்பதை காட்டுகிறது. மற்றவை மாறாமல் இருந்தால் ஒரு பொருளின் விலை அதிகரிக்க அதிகரிக்க அந்த பொருளின் தேவை குறையும். ஒரு பொருளின் விலை குறைய குறைய அதன் தேவை அதிகரிக்கும்.  விலைக்கும் தேவைக்கும் இடையே இருக்கும் தலைகீழ் தொடர்பை இவ்விதி விளக்குகிறது.

அளிப்பு ஒரு குறிப்பிட்ட காலத்தில் ஒரு குறிப்பிட்ட விலையில் எவ்வளவு அளிப்பவர்களால் விருப்பதோடு கொடுப்பதை காட்டுகிறது.

## சந்தை சமநிலை விலை (Equilibrium Price)
ஒரு சந்தையில் தேவையும் அளிப்பும் சமமாக உள்ளநிலையில் உள்ள விலையை *சந்தை சமநிலை விலை* என்கிறோம். இங்கு தேவையும் அளிப்பும் சமமாக உள்ளது. நுகர்வோர்கள் தங்களுக்கு வேண்டிய பொருட்களை பெறுகின்றனர்.அளிப்பவர்கள் இங்கு நியாயமான இலாபத்தை பெறுகின்றனர்.இங்கு தேவைக் கோடும் அளிப்புக் கோடும் ஒன்றை ஒன்று வெட்டிக்கொள்கிறது. 
thumb|right|தேவை-அளிப்பு சமநிலை

### சந்தை சமநிலை விலை நிர்ணயம் செய்யும் பட்டியல்

                   			                  
மேற்கண்ட பட்டியல் எவ்வாறு சந்தை சமநிலை விலை நிர்ண்யம் செய்யப்படுகிறது என்பதை காட்டுகிறது. விலை ரூ 7ல் சந்தை சமநிலை விலை நிர்ணயம் ஆகாது. ஏனென்றால் இங்கு அளிப்பு தேவையை விட அதிகமாகயுள்ளது. அதாவது நுகர்வோர் இந்த விலையில் வாங்க தயாராக இல்லை. மற்றும் இங்கு உற்பத்தியாளர்கள் நஷ்டத்தை அடைவதால் இங்கு விலை நிர்ணயமாகாது. விலை ரூ 6ல் விலை நிர்ணயம் ஆகாது. விலை ரூ 6 ஆக குறைந்ததால் தேவை அதிகரிக்கிறது. இது விலை குறைய குறைய தேவை அதிகரிக்கிறது என்பதை காட்டுகிறது.ஆனால் அளிப்பு விலை குறைய குறைய அளிப்பு குறையும் என்பதை காட்டுகிறது. இங்கும் விலை நிர்ணயம் ஆகாது.

ரூ 5ல் சந்தை சமநிலை விலை நிர்ணயம் செய்யப்படும். இங்கு தேவையும் அளிப்பும் சமமாக இருக்கிறது.
விலை ரூ4ல் விலை நிர்ணயம் ஆகாது ஏனென்றால் இங்கு தேவை அதிகமாகவும் அளிப்பு குறைவாக இருக்கிறது. அதாவது விலை உயர்ந்தாலும் நுகர்வோர்கள் பொருட்களை வாங்க தயாராக இருக்கின்றனர் என்பதை காட்டுகிறது. அளிப்பவர்களூம் விலை உயர்ந்தால் இலாபம் அதிகரிக்கும் என்பதால் பொருட்களை அதிகரிக்க தயாராக இருக்கின்றனர். எனவே ரூ5ல் தான் சந்தை சமநிலை விலை நிர்ணயம் ஆகும்.

பகுப்பு:பொருளியல்
அமரன் (1992 திரைப்படம்)

***அமரன்*** (*Amaran*) 1992 ஆம் ஆண்டு வெளிவந்த இந்தியத் தமிழ்த் திரைப்படமாகும். கே. இராஜேசுவரின் இயக்கத்தில் வெளிவந்த இத்திரைப்படத்தில் கார்த்திக், பானுப்ரியா, ஆகியோர் நடித்திருந்தனர். பிறைசூடன், வைரமுத்து ஆகியோரின் பாடல்களுக்கு ஆதித்தியன் இசையமைத்திருந்தார்.

## நடிகர்கள்

## பாடல்கள்

### தமிழ்ப் பதிப்பு
திரைப்படத்தின் பாடல்கள் 1992 ஆம் ஆண்டு ஆதித்தியன் இசையில் வெளியானது. இத்திரைப்படத்தின் எட்டுப் பாடல்களை பிறைசூடன், வைரமுத்து ஆகியோர் எழுதியிருந்தனர்.

### தெலுங்குப் பதிப்பு
இந்தப் படம் தெலுங்கில் "அமர்" என்ற பெயரில் மொழிமாற்றம் செய்யப்பட்டது.
பாடல் வரிகளை ராஜஸ்ரீ எழுதியுள்ளார்.

## வெளியீடு
இந்தப் படம் தெலுங்கில் "அமர்" என்ற பெயரில் மொழிமாற்றம் செய்யப்பட்டது.

## மேற்கோள்கள்

பகுப்பு:1992 தமிழ்த் திரைப்படங்கள்‎
பகுப்பு:கார்த்திக் நடித்த திரைப்படங்கள்
பகுப்பு:ராதாரவி நடித்த திரைப்படங்கள்
பகுப்பு:விஜயகுமார் நடித்த திரைப்படங்கள்
பகுப்பு:சில்க் ஸ்மிதா நடித்த திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:ஆதித்தியன் இசையமைத்த திரைப்படங்கள்
சே. ப. நரசிம்மலு நாயுடு

**சேலம் பகடால நரசிம்மலு நாயுடு** (ஏப்ரல் 12, 1854 – சனவரி 22, 1922   ) தமிழறிஞர், பேச்சாளர், சமூக சேவையாளர், பதிப்பாளர். கொங்கு நாட்டு சேலம் நகரில் பிறந்தவர். தென்னிந்திய சரிதம், பலிஜவாரு புராணம், தலவரலாறுகள், ஆரிய தருமம் முதலிய உரைநடை நூல்கள் உட்பட 94 நூல்களை தமிழில் எழுதிப் பதிப்பித்தவர். தெலுங்கிலும் நூல்களைப் பதிப்பித்தவர். தமிழில் பயண இலக்கியங்களை எழுதிய முன்னோடிகளில் ஒருவர். கோயம்புத்தூரில் ஆரம்பகால தொழிற்துறைகளைக் கட்டி எழுப்பியவர்களில் ஒருவர். பல பொதுத் துறைகளை நிறுவியவர்.

## வாழ்க்கைக் குறிப்பு
நரசிம்மலு நாயுடு அரங்கசாமி நாயுடுவுக்கும் இலக்குமி அம்மையாருக்கும் பிறந்தவர். சேலம் கல்லூரியில் கல்வி பயின்றார். பள்ளிப் படிப்புக்குப் பின்னர் தமிழ், தெலுங்கு ஆகிய மொழிகளில் நல்ல புலமை பெற்றார்.

படிக்கும் பருவத்திலேயே “யாப்பிலக்கண வினா விடை“ என்ற நூலை எழுதி, தமது தமிழாசிரியர் அமிர்தம்பிள்ளையின் உதவியோடு வெளியிட்டார். ஆசிரியராகப் பணியாற்றிய காலத்திலே மாணவர்கள் பயன்பெறும் வகையில் *சிறந்த கணிதம்* என்ற ஒரு நூலை எழுதி வெளியிட்டார். நாயுடு தென்னகத்தின் பல இடங்களுக்குப் பயணம் மேற்கொண்டு, பல சுவடிகளையும் கல்வெட்டுகளையும் ஆய்ந்து ”தட்சண இந்திய சரித்திரம்” என்னும் நூலை சுமார் ஆயிரம் பக்கங்களில் வெளியிட்டார். இந்த நூலில் “விசயசூசிகை“ என்ற தலைப்பில் 34 பக்கங்களில் பொருளடக்கம் தந்துள்ளார்.

இந்து சமய தத்துவம், சமயத் தலைவர்களின் வரலாறு, இறைவன் இலக்கணம், ஆன்ம இலக்கணம், பக்தியியல்பு, வேதம், புராணம், ஆகமம், இதிகாசம் ஆகியவை பற்றி விரிவாக கூறும் ”ஆர்ய சத்திய வேதம்” என்ற நூலையும் எழுதினார்.

வங்க வேதியர் ராஜாராம் மோகன்ராய் தோற்றுவித்த பிரம்ம சமாசத்தில் பங்கேற்றுப் பணியாற்றினார். பெண்களுக்கு எனத் தனிப் பள்ளியை நிறுவினார். இதன் கொள்கைகளை வலியுறுத்தி “நீதிக் கும்மி“ என்ற நூலை எழுதினார்.

சுதேசாபிமானி, கோவை அபிமானி, கோவை கலாநிதி ஆகிய பத்திரிகைகளை இருபதாண்டுகளுக்குமேல் நடத்தினார்.

கோவையில் முதல் நூற்பாலை தோன்ற இவரே தன் நிலத்தின் ஒரு பகுதியை தந்தார். கோவை மாநகராட்சி மன்றம் நடைபெறுகின்ற விக்டோரிய மண்டபம் விக்டோரிய மகாராணியின் 50 ம் ஆண்டு பொன்விழா நினைவாக இவர் கட்டினார்.

ஆங்கில அரசு இவரது பொதுப்பணியை பாரட்டி இவருக்கு “ராவ்பகதூர்“ பட்டம அளிக்க முன்வந்தது. ஆனால் அதை மறுத்துவிட்டார். ஏழை பால்ய விதவைப் பெண்களுக்கு கல்வியளித்து அவர்களுக்கு புனர்விவாகம் செய்விக்க அறக்கட்டளை ஒன்றை அமைத்தார்.

## மேற்கோள்கள்

## வெளி இணைப்புகள்
*

பகுப்பு:தமிழறிஞர்கள்
பகுப்பு:1854 பிறப்புகள்
பகுப்பு:1922 இறப்புகள்
பகுப்பு:தமிழகப் பதிப்பாளர்கள்
கோகுலத்தில் சீதை

***கோகுலத்தில் சீதை*** (*Gokulathil Seethai*), கார்த்திக் நடித்து 1996ல் வெளிவந்த ஒரு தமிழ்த் திரைப்படம். அகத்தியன் இயக்கிய இப்படத்தில் சுவலட்சுமி, மணிவண்ணன், கெளதம், விஸ்வநாத், ஸ்டான்லி, செந்தில்குமார், பிரபு, பத்மனாபன், ராஜன், ஹாரிஷ், ரமேஷ்கண்ணா, மணிசங்கர், "கோட்டை" பெருமாள் மற்றும் பலர் நடித்திருந்தனர். விஜய் சேதுபதி, கரண், பாண்டு போன்ற நடிகர்கள் கவுரவ வேடத்தில் நடித்திருந்தனர். இப்படத்தின் இசையமைப்பாளர் தேவா; தயாரிப்பாளர்கள் கே.முரளிதரன், வி.சுவாமிநாதன், ஜி.வேணுகோபால் ஆகியோர். இயக்குநர் அகத்தியனே கதை, திரைக்கதை, வசனம் மற்றும் பாடல்களையும் எழுதியிருந்தார்.

## நடிகர்கள்
* கார்த்திக் - ரிஷி
* சுவலட்சுமி - நிலா
* கரண் - மோகன்
* மணிவண்ணன் - அப்பா
* தலைவாசல் விஜய் 
* பாண்டு - சமயல்காரன்
* சிசர் மனோகர்- சிசர் மனோகர்
* விஜய் சேதுபதி - பார்வையாளர் (தலைப்பில் பெயர் வராத வேடம்)
* அகத்தியன் - பேரூந்து நடத்துனர்

## தயாரிப்பு
தேவயானியின் தேதி கிடைக்கவில்லை என்பதால் சுவலட்சுமியை தேர்ந்தெடுத்தனர்.

## மேற்கோள்கள்

## வெளி இணைப்புகள்
* 

பகுப்பு:1995 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:தேவா இசையமைத்த திரைப்படங்கள்
பகுப்பு:இந்திய நாடகத் திரைப்படங்கள்
பகுப்பு:கார்த்திக் நடித்த திரைப்படங்கள்
பகுப்பு:மணிவண்ணன் நடித்த திரைப்படங்கள்
பகுப்பு:தலைவாசல் விஜய் நடித்த திரைப்படங்கள்
வெள்ளியின் வளிமண்டலம்

1761-ஆம் ஆண்டில் மிக்காயில் லோமொநோசொவ் எனும் ரஷியர் , வெள்ளி கோளிற்கு வளிமண்டலம் இருப்பதை கண்டறிந்தார். அதன் வளிமண்டலம் பூமியினதை விட சூடானது மற்றும் அடர்த்தியானது. அதன் நில வெப்பநிலை 740 K(467&nbsp;°C, 872&nbsp;°F) மற்றும் அழுத்தம் 93 பார் ( 1 bar = 100 கிலோபாஸ்கல்; 1 atmosphere = 1.01325 bar). வெள்ளியின் வளிமண்டலத்தில் ஒளிப்புகாத கந்தக அமிலம் கொண்ட மேகங்கள் உள்ளதால், அதன் நிலப்பரப்பை தொலைநோக்கி மூலம் பார்க்க இயலாது. வெள்ளியின் நிலப்பரப்பைப் பற்றிய தகவல்கள் முற்றிலும் ரேடார் இமேஜிங் மூலமே பெறப்பட்டன. வெள்ளியின் முக்கிய வளிமண்டல வாயுக்கள் கரியமில வாயு மற்றும் நைதரசன். வெள்ளியின் வளிமண்டலம் மிக வேகமாக சுழன்று வருகிறது.ஒட்டுமொத்த வளிமண்டலம் அக்கோளை நான்கு பூமி நாட்களில் சுற்றிவிடுகிறது. நொடிக்கு நூறு மீட்டர் எனும் வேகத்தில் காற்று அங்கே வீசுகிறது. ஆனால் நிலபரப்பை நெருங்க நெருங்க , காற்றின் வேகம் குறைந்து , நிலப்பரப்பில் ஒரு மணி நேரத்துக்கு பத்து கிலோமீட்டர் வேகத்தில் வீசுகிறது.

## மேற்கோள்கள்

பகுப்பு:வெள்ளி (கோள்)
பகுப்பு:வளிமண்டலம்
லட்சுமி பிலானம்

**லட்சுமி பிலானம்** (*Lakshmi Planum*) என்பது வெள்ளிக் கோளின் நிலப்பரப்பில் இஷ்டார் டெரா என்ற உயரப் பரப்பில் அமைந்துள்ள ஒரு மேட்டு நிலம் ஆகும். இதற்கு இந்து சமயத்தின் செல்வத்தின் கடவுளான இலட்சுமியின் பெயர் சூட்டப்பட்டது.

சராசரி கோள் ஆரத்திற்கு மூன்றரை கி.மீ. மேல் உள்ளது. புகைப்படத்தின் தென்பகுதியில் இருப்பதுபோல லட்சுமி பிலானத்தைச் சுற்றிலும் கிளோதோ டேஸ்சேரா எனும் உருமாற்ற பட்ட பகுதி அமைந்துள்ளது.

இதன் நிலப்பரப்பு ஒரே சீரான, வழுவழுப்பான எரிமலைக் குழம்பு ஓட்டத்தினால் உருவானது.

## மேற்கோள்கள்

பகுப்பு:வெள்ளி (கோள்)
மனம் சேர சந்திரஹாசன்

**மனம் சேர சந்திரஹாசன்** சேலத்தில் வாழும் தமிழ் அறிஞர். தலை சிறந்த தமிழ் பேச்சாளர்களில் ஒருவர்.  திருமுருக கிருபானந்த வாரியாரால் தன் வாரிசு என்று புகழப்பட்டவர். 1975 முதல் **மனம்** என்னும் அமைப்பைத் தொடங்கி திங்கள் தோறும் மூன்றாம் ஞாயிற்றுக் கிழமைகளில் பேச்சு மன்றம் நிகழ்த்தி புதிய தமிழ் பேச்சாளர்களுக்கு களம் அமைத்து கொடுத்து வருகிறார். நகைச்சுவை மன்றம் ஒன்றையும் திங்கள் தோறும் முதல் ஞாயிற்றுக் கிழமைகளில் நடத்தி வருகிறார்.

பகுப்பு:தமிழறிஞர்கள்
நிலவே முகம் காட்டு

**நிலவே முகம் காட்டு** (*Nilave Mugam Kaattu*) கார்த்திக் நடித்து 1999 ஆம் ஆண்டு ஏப்ரல் மாதம் 30 ஆம் தேதியன்று வெளியான ஒரு தமிழ்த் திரைப்படமாகும். மு. களஞ்சியம் இயக்கிய இப்படத்தில் ராம்கி, தேவயானி, வடிவேலு, சரத்பாபு, ஸ்ரீவித்யா, மணிவண்ணன், நிழல்கள் ரவி, டெல்லி கணேஷ் நடித்திருந்தனர். இப்படத்தின் இசையமைப்பாளர் இளையராஜா. எஸ். ராஜாராம் என்பவர் இதனை தயாரித்தார். இப்படத்தை இயக்கியதோடு களஞ்சியம் இதற்கான திரைக்கதை மற்றும் வசனத்தையும் எழுதியிருந்தார்.

## மேற்கோள்கள்

## வெளியிணைப்புகள்
* 
* 

பகுப்பு:1999 தமிழ்த் திரைப்படங்கள்‎
பகுப்பு:இந்தியத் தமிழ்த் திரைப்படங்கள்
பகுப்பு:இளையராஜா இசையமைத்த திரைப்படங்கள்
பகுப்பு:கார்த்திக் நடித்த திரைப்படங்கள்
பகுப்பு:தேவயானி நடித்த திரைப்படங்கள்
பகுப்பு:டெல்லி கணேஷ் நடித்த திரைப்படங்கள்
நீ பாதி நான் பாதி

**நீ பாதி நான் பாதி** வசந்த் இயக்கி 1991-ஆம் ஆண்டு வெளியான ஒரு தமிழ்த் திரைப்படம். இதில் ரகுமான், கெளதமி, ஜெய்சங்கர், மனோரமா, ஜனகராஜ், பூர்ணம் விஸ்வநாதன், டெல்லி கணேஷ், எஸ். என். லட்சுமி ஆகியோர் நடித்துள்ளனர். இப்படத்தில் தான் இசையப்பாளராக மரகதமணி அறிமுகமானார். இப்படத்துக்கு கதை, திரைக்கதை, வசனம் எழுதியவர் இயக்குனரே. இப்படம் இயக்குநர் கே. பாலசந்தரால் தயாரிக்கப்பட்டது. கவிஞர் வாலி இப்படத்துக்கான திரைப்பாடல்களை எழுதினார்.

பகுப்பு:1991 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:ஜெய்சங்கர் நடித்த திரைப்படங்கள்
பகுப்பு:மனோரமா நடித்த திரைப்படங்கள்
பகுப்பு:ஜனகராஜ் நடித்த திரைப்படங்கள்
பகுப்பு:டெல்லி கணேஷ் நடித்த திரைப்படங்கள்
பகுப்பு:கௌதமி நடித்த திரைப்படங்கள்
பகுப்பு:பூர்ணம் விஸ்வநாதன் நடித்த திரைப்படங்கள்
அருள்மிகு சத்தியசாயிபாபா உயர்சிறப்பு மருத்துவமனை

**அருள்மிகு சத்திய சாயி உயர்சிறப்பு மருத்துவமனை** (*Sri Sathya Sai Super Speciality Hospital*) என்பது இந்தியாவின் ஆந்திரப் பிரதேச மாநிலத்தில் அமைந்துள்ள ஒரு உயர்தர மருத்துவமனை. இது ஆந்திரப் பிரதேசத்தில் புட்டபர்த்தி நகரில் அமைந்துள்ளது. இதுபோன்ற மற்றும் ஒரு மருத்துவ மனை, கர்நாடக மாநிலத்தில் பெங்களூருக்கு அருகில் உள்ள ஒயிட்ஃபீல்டு எனும் இடத்தில் உள்ளது. இது பின்நாளில் கட்டப்பட்டது. இம்மருத்துவமனைகள் சத்திய சாயி பாபா அறக்கட்டளையினால் நிருவகிக்கப்படுகின்றன. இங்கு அளிக்கப்படும் அனைத்து மருத்துவ வசதிகளும் முற்றிலும் இலவசமாக வழங்கப்படுகின்றன.

 
இந்த உயர்சிறப்பு மருத்துவமனையின் சிறப்பு, `இதயநோய்க்கு` -இதயமாற்று அறுவை சிகிச்சைக்கு-முன்னுரிமை அளித்தல் ஆகும். இதயமாற்று அறுவை சிகிச்சைகள் இங்கு இலவசமாகச் செய்யப்படுகின்றன. 

இந்த மருத்துவத் தொண்டானது, சாதி, மத, இன, நிற, பால், நாடு வேறுபாடுகள் கருதாது அனைவருக்கும் அளிக்கப்படுகின்றது; மனிதர்கள் யாராக இருந்தாலும் சரி, அவர் எந்தநாட்டவராயினும், எந்த  மதத்தைச் சார்ந்தவராயினும் சரி, அவர் எந்தச் சாதியாக இருந்தாலும் சரி, அவருடைய இதய நோய்க்கு  இலவசமாக மருத்துவம் இங்கு மருத்துவம் அளிக்கப்படுகின்றது.

ஏழை எளிய மக்களை மனதிற்கொண்டே பாபா அவர்கள், இத்தகு மருத்துவமனைகளை உருவாக்கியுள்ளார். இந்தத்திட்டத்தினை 1990 ஆம் ஆண்டு, நவம்பர் 23 ஆம் நாள் வெளியிட்டபோது அவர் குறிப்பிட்டார்:

"பலர் இந்த மருத்துவமனையினை ஒரு நகர்ப் பகுதியில்தான் ஏற்படுத்த வேண்டும் என்று வேண்டிக்கொண்டனர். பல நகரங்களில், எத்தனையோ மருத்துவ நிறுவனங்கள் வணிக நோக்கில் இயங்கிவருகின்றன. எந்த ஓர் இடத்திலாவது ஒரு கல்விக்கூடமோ, மருத்துவமனையோ ஆரம்பிக்கப்படுகின்றது என்றால், அதன் முற்ற முழுமையான ஒரே நோக்கம் பணம் சம்பாதிப்பது என்பதாகத்தான் உள்ளது! என்றாலும் ஏழைகளுக்கு இலவச உதவி செய்வதற்காக, இத்தகைய நிறுவனங்களைத் தொடங்க ஒருசிலர் தயாராக இருக்கத்தான் செய்கின்றனர் என்பதையும் இங்கே சொல்லிஆக வேண்டும். எனவே, பிரசாந்தி நிலையத்தின் அருகிலேயே, நூறு கோடி ரூபாய் செலவில் ஒரு மருத்துவமனையினைத் தொடங்க ஆரம்பத்திலேயே முடிவுசெய்தோம்.
உயர்கல்வி இங்கே இலவசமாக அளிக்கப்படுவதைப்போலவே, உயர் மருத்துவவசதியும் இங்கே இலவசமாக அளிக்கப்படும்.”

## மேற்கோள்கள்

**அருள்மிகு சத்தியசாயி உயர்சிறப்பு மருத்துவமனை* திருச்சி: கண்ணகிக்கோட்ட வெளியீடு, 1995.

பகுப்பு:இந்தியப் பொது மருத்துவமனைகள்
பகுப்பு:அனந்தபூர் மாவட்டம்